En stor kollisjon! Sergio Pérez i Force India-bilen.
Force Indias Formel 1-lag settes under offentlig administrasjon,
har retten i London avgjort.
EN ORIGINALSERIE FRA NETFLIX
Administrasjonens formål er å kunne redde selskapet.
Vi gir oss ikke.
Laget trenger finansiering for å sikre at det leverer slik Otmar sier at dere kan.
Så lenge vi holder sammen,
finner vi best mulig økonomisk løsning og eierskap for framtiden.
Force Indias framtid har preget overskriftene gjennom sommeren.
Laget overlevde etter at forvalterne ble enige
om en redningspakke med et investorkonsortium.
Konsortiet ledes av milliardæren Lawrence Stroll...
-Ser du etter meg? -Det var riktig mann.
Han er far til 19 år gamle Lance Stroll.
Kanskje Lance snart kjører for farens nye lag?
For øyeblikket er jeg her hos Williams.
Jeg er usikker på fremtiden. Vi får se hva faren min bestemmer seg for.
Han er en ålreit fyr. Jeg håper de tar meg inn på laget.
Selvfølgelig vil Lawrence Stroll ha sønnen sin på laget han har kjøpt opp.
En dårlig bevart hemmelighet at Lance vil kjøre for Force India.
Begge førerne på laget, Sergio Pérez og Esteban Ocon,
kommer til å se seg over skuldra og spørre seg hvem som blir skvist ut.
De to har ikke kommet overens.
-Berøring igjen. -Galskap.
Hva faen er det han gjør?
Jævla idiot.
SPA-FRANCORCHAMPS BELGIA
Velkommen til Spa og Belgia Grand Prix.
TRETTENDE LØP: BELGIA GRAND PRIX
Det er et viktig løp for lagene, og aller mest for Force India.
Presset er stort for å imponere Lawrence Stroll, den nye sjefen.
Hvor lenge må vi vente?
Jeg heter Otmar Szafnauer og er administrerende direktør og lagleder
for Racing Point Force India sitt Formel 1-lag.
Det hadde vært katastrofalt å forsvinne midt i sesongen.
Det var tøffe tider, men vi kom oss gjennom det.
Laget er rimelig uforandret.
Samme folk, samme bil og det samme ønsket om å gjøre det bra.
Det som antakeligvis skjer nå, er at Lance kommer inn på laget.
Da mister vi en av førerne våre.
Jeg vet at du vet det.
Vi står foran en usikker fremtid.
Jeg er i en vanskelig situasjon.
Som barn drømte jeg om å bli racerbilsjåfør.
Det var det eneste jeg ville.
Jeg har drevet med racing siden jeg var 7 år gammel.
Hvor dyrt er det å få barn til å begynne med Formel 1?
Det er vanskelig å si akkurat hvor dyrt det er, men...
For vanlige folk, som vi var, så...
Alle sa vel egentlig at det var umulig.
Foreldrene mine har ikke mye penger.
De ofret mye.
Vi bodde i campingvogn i noen år for å ha råd til å dra på løp.
Er den her ennå?
Hadde ikke vært der jeg er nå uten foreldrene mine.
-Kommer hun ikke? -Nei.
Estebans historie er fantastisk.
Han hadde ingenting, og nå har han ikke bare potensial til å vinne løp,
han kan også kjempe om verdensmestertittelen.
Motorsport er en spesiell bransje. Du må ha talent for å vinne,
men penger spiller en virkelig stor rolle også.
Om du som fører har en flokk med sponsorer som kan legge millioner
i lagets pott for design og utvikling av bilen,
som gir høyere mulighet til å ta poeng,
så vil laget være velvillige, da vil de gjerne ha deg som fører.
Hei. Jeg heter Sergio Peréz. Jeg kjører for Force India.
Jeg har drevet med Formel 1 i åtte år. Jeg er 28 år gammel.
Formel 1 har alltid vært drømmen. Å kjøre mot de beste i verden.
Jeg kjørte løp i Mexcio og trodde aldri at en mulighet til
å kjøre løp i Europa ville dukke opp, for det var veldig dyrt.
Vi måtte finne sponsorer.
Carlos Slim er en av de rikeste i verden.
Jeg ringte ham gang på gang da jeg var 14 år for å be ham om å gi meg en sjanse.
Sammen begynte vi å drømme om å komme oss inn i Formel 1.
Karrieren min er tett knyttet til beslutningene som vi tok sammen.
Sergio har alltid hatt mye å si for Force India. Han satt på pengene.
Han bidro med store sponsorkontrakter fra Mexico,
men nå er Stroll her, han er større. Sergio er ikke kongen på haugen lenger.
Det er umulig å si akkurat nå hvem som får plassen.
Esteban og Sergio...
Jeg tror vel vi kan si at de ikke akkurat er perlevenner.
Formel 1 er utrolig konkurransepreget,
men situasjonen mellom Ocon og Pérez i 2017
gikk nok mye mer over styr enn noen av oss hadde trodd på forhånd.
Du må forstå psykologien og dynamikken på laget.
Hvordan det fungerte.
Esteban måtte raskt skape seg et navn. Han var nykommer.
Sergio måtte hevde seg som føreren som hadde vært der lengst.
Her er det to lagkamerater som slåss.
Ocon prøver seg igjen, vil forbi Pérez,
men her kommer Vettel i Ferrarien.
Ocon sklir langt ut etter å ha prøvd seg på innsida.
De to Force India-bilene har rykket ned en plass etter slåsskampen.
-Han svingte i siste sekund. Hva er det? -Det er ikke rettferdig racing.
Kostet lagkameraten din deg muligheten til første pallplass i dag?
Ja, det tror jeg helt klart. Men sånn er det innen racing.
Og jeg henger ikke med hodet av den grunn.
Kjører du for Sergio Pérez eller for Force India?
Jeg kjører jo for laget mitt.
Jeg forsvarer meg som jeg ville gjort mot alle andre.
De to Force India-bilene kappes om plasseringene.
Peréz kommer seg foran Ocon.
Kontakt i andre sving!
-Stor skade på Pérez høyre frontskjerm. -Begge er skadet.
Hva gjorde Esteban, folkens?
Han var for aggressiv. Det som skjedde i dag, er uakseptabelt for laget vårt.
Han sa du ikke ga ham rom, presset ham mot en mur, kostet laget en mulig seier.
Om han sa det, så vil jeg ikke kommentere det.
Det handler om fremtiden for både Sergio og Esteban.
Derfor blir den interne kappstriden om å være best på laget, altoppslukende.
De to lagkameratene kjemper mot hverandre igjen.
Pérez kommer seg forbi Ocon på vei inn i det raskeste partiet av banen.
Kontakt mellom Force India-bilene!
Ocon mister en del av høyre frontskjerm.
-Berøring nok en gang. -Galskap.
Hva faen, folkens? Hva faen er det han gjør?
Høyre forskjerm er ødelagt.
De to Force India-bilene kommer for nær. Sergio Pérez punkterer.
Er dere ikke på talefot lenger?
Jeg vet ikke. Det eneste jeg vet, er at vi skal snakkes mann til mann,
og at jeg skal fortelle ham sannheten.
Han skal bli far. Vet ikke om han vil dø, eller hva det er.
Det virker som om dere havner i stor strid på banen.
-Er det bra for laget? -Nei, absolutt ikke.
Spesielt ikke etter i dag, men vi må se oss bakover. Du husker Baku, sant?
Han presset meg inn i muren.
Jeg sier ikke at det var derfor jeg gjorde det, men det var der det startet, sant?
Det gikk så langt at laget brøt inn og hindret dem i å kjøre mot hverandre.
Så enkelt var det. De fikk ikke kappkjøre mot hverandre mer.
Så fort de forsto hvor viktig det var å samarbeide
og ikke kjøre inn i hverandre, ble det bedre.
LØRDAG KVALIFISERING
Det er tid for kvalifisering her i Spa.
Esteban Ocon og Sergio Pérez er vant til å kjempe mot hverandre om poengene,
men nå kjemper de om plass på laget.
Hvem kan vise hva de er gode for
på en av de mest utfordrende og lumske banene i verden?
Det er regn i lufta. Selvfølgelig, vi er jo i Spa.
OM BORD OCON/FORCE INDIA
Første sving unnslapp det verste regnet. Regner tungt over veien inn til pitstop.
Forskjellen mellom å kjøre på vått eller tørt underlag
er at en linje kan være raskere eller tregere fra runde til runde.
Du må tilpasse deg ulike forhold i hver runde.
Det er det som er gøy.
Lewis Hamilton går for rekord, femte beste startposisjon på rad.
OM BORD HAMILTON/MERCEDES
Det regner mye her nede.
Publikum har tatt frem paraplyene allerede.
Banen begynner kanskje å bli for glatt.
Med farten disse kjører i,
må du være lynrask i reaksjonen når det begynner å regne.
Søren. Valtteri kjører ut.
Valtteri Bottas har sklidd av banen.
OM BORD PÉREZ/FORCE INDIA
For noe dritt!
De må komme seg inn i riktig linje, finne hvert eneste bremsepunkt.
Hamilton har raskeste rundetid så langt.
Det var en vanskelig runde.
Sergio Pérez på vei mot fjerdeplass,
et fantastisk resultat for Force India, om han beholder plassen.
-Checo. P-4. P-4. -Bra jobba.
OM BORD OCON/FORCE INDIA
Det kommer flere utfordringer for Esteban Ocon.
Da jeg var barn, kjørte jeg mye i regnvær.
Da de andre sluttet å kjøre fordi det var for vått,
da de ble våte,
fortsatte jeg å kjøre, selv om jeg frøs og ikke kunne røre på hendene.
Jeg gråt etterpå, men mens jeg kjørte, kjente jeg ingenting.
Jeg presset meg for å bli så god som mulig.
Det er P-3, Esteban. P-3.
Du tuller. Du tuller.
Ocon kjører tredje raskest. Hans beste kvalifisering noen gang.
Ja!
Regnet ga Force India en av deres beste dager noensinne.
De venter på deg i startfeltet.
Du må stille deg opp på P-3, som er på venstre side.
Det er Hamilton, Vettel og så deg.
Å, herregud.
Esteban Ocons prestasjon under kvalifiseringen var helt forbløffende.
Tenk at han kvalifiserte seg foran alle
bortsett fra Sebastian Vettel og Lewis Hamilton,
to som har vunnet VM fire ganger.
Velkommen inn i topp tre, Esteban.
Hei, alle sammen. Takk for all støtten fra dere.
Et eventyr både for laget og Ocon.
Store spekulasjoner om hvor han er om noen få løp og i neste sesong.
Der er han, han starter på andre rekke.
Dessverre er vi ikke der i Formel 1. Det er noen lag
som fremfor å velge et ungt talent, heller tar den som har penger.
Han trenger å kjøre en god bil, for han er en av de beste førerne.
Jeg håper at muligheten fins der for ham.
For en måned det har vært for Force India.
De blir satt under administrasjon, blir reddet og får nye eiere.
Så kommer de til Spa og sikrer seg andre startrekke.
Ingen fører liker å bli slått av lagkameraten.
Han er sammenlikningsgrunnlaget. Har samme bil, det er han du må slå.
Om en som Sergio Pérez blir utklasset i kvalifisering
av Esteban Ocon, må det gjøre vondt. Han har mindre erfaring,
men kanskje større potensial.
FEMTENDE LØP: SINGAPORE GRAND PRIX
Singapore Grand Prix starter veldig snart.
Siden begynnelsen av sesongen har Ocon utklasset lagkameraten
elleve mot fire i kvalifisering. Pérez trenger virkelig et godt resultat.
OM BORD OCON/FORCE INDIA
En god start for Esteban Ocon.
To Force India-biler kjører hjul mot hjul igjen.
Esteban Ocon kjører inn i muren!
Jeg ble truffet av Sergio. Stygt. Veldig stygt.
Beklager, folkens. Det fantes ikke mer plass.
Jeg så ham ikke engang.
Det er som Baku i fjor.
Som i Spa, en gang til.
Ocon blir presset inn i muren av lagkameraten.
Estebans bil i murveggen i første runde, takket være Sergio.
Fullstendig utilgivelig.
Forferdelig å måtte møte deg på pitstop igjen. Hva skjedde?
Jeg tror det sier seg selv, alle så det.
Jeg gir ingen kommentar.
Først vil jeg se videoen og diskutere det med laget. Vi får se.
Tusen takk.
At han ikke vil kommentere det, sier nok mer enn han ønsker å uttrykke.
Kan Sergio Pérez redde noen poeng for Force India, med en bil ute av løpet?
OM BORD PÉREZ/FORCE INDIA
Sirotkin er foran, Checo. Vi må kjøre forbi ham.
Vil han prøve seg? På innsiden, kanskje?
Nei. Sergio Pérez kjørte nesten inn i baken på Sergej Sirotkin.
Sirotkin har mye bevegelse under bremsing. For mye, mann.
Han er svært erfaren, Martin,
men det begynner å se ut som at meksikaneren blir mer og mer desperat.
Dette er en spøk. Vil du at jeg skal krasje, eller?
Pérez' frustrasjon er så åpenbar, men er han sint på Sirotkin her,
eller handler frustrasjonen om noe dypere, den usikre fremtiden?
Sergio Pérez finner endelig en måte å kjøre forbi Sergej Sirotkin på.
-Blir ikke lett. -Eller gjør han det?
De holder fortsatt på.
Å nei! De har krasjet.
Store skader for Pérez.
Punktering i venstre bakdekk. Pitstop.
Lurer på om det bare var sinne. Han kjørte aggressivt.
I Singapore fikk man tydelig se hva som foregår i hodet på Sergio Pérez.
Jeg prøvde å tette luka før jeg bremset, men han rørte ikke på seg.
Jeg var vel... for optimistisk.
Han så ut som en nybegynner, en som fullstendig mistet forstanden.
Han må imponere laget og vise at han kan være en leder.
Ikke at det rakner for ham når ikke alt går hans vei.
En veldig skuffende kveld for Force India-laget.
Ingen av bilene fikk poeng, så det var en forferdelig helg.
PYRENEENE FRANKRIKE
Bedre.
Dette er helt avgjørende.
Etter forrige løp må jeg klare å ta mange poeng.
Håper jeg havner høyt, så jeg kan få en plass på laget til neste år.
Jeg teller ikke timer. Spiller ingen rolle om det er jul, nyttår, ferie eller høytid.
Det viktigste er å prestere, gjøre en god jobb
og ha noe annet enn de andre. Det er ikke noe annet som betyr noe.
Du presser deg for å bli best mulig.
Jeg har drømt om det hver dag siden jeg var liten. Våknet hver dag med samme mål.
Jeg vil ikke la noe komme mellom meg og prestasjonsevnen min.
Jeg skal bare jobbe enda hardere. Det gir alltid resultater.
MEXICO BY MEXICO
NITTENDE LØP: MEXICO GRAND PRIX
Her i Mexico by er det klart for Mexico Grand Prix.
-Hører du jubelen fra publikum? -Dette øyeblikket...
Et viktig løp for hjemmefavoritten Sergio Pérez.
Store nyheter for laget hans, Racing Point Force India.
Etter måneder med spekulasjoner har de kunngjort førerne for neste sesong.
I 2019 blir førerne våre Lance Stroll og Sergio Pérez.
Neste år er ting fortsatt ganske uklart for meg.
Jeg vet ikke helt hva jeg gjør ennå.
Jeg skjønner ikke helt hvordan en sånn drømmesituasjon ble snudd på hodet.
Vi så Sergios talent, og han ble støttet av Carlos Slim, så for vår del
ga det oss ytterligere en fordel. Finansiering knyttes tett til prestasjon.
Vi trenger all finansiering vi kan få.
Men først og fremst valgte vi ham pga. talentet hans.
Jeg forstår ikke at noe kan være hevet over prestasjonsevne,
over motivasjon og over arbeidsinnsats.
Checo flyr helikopter fra hotellet og til banen.
Der er ikke jeg ennå, altså.
Der er han, på det store skiltet. Ser dere?
Han er overalt.
Han ser fornøyd ut.
I MEXICO VET VI HVORDAN VI KOMMER OSS PÅ 1.-PLASS.
Checo!
Jeg legger virkelig hjerte mitt i dette, jeg gjør alt jeg kan,
men dessverre er det andre ting som spiller inn.
Det forstår jeg ikke helt, og det har skuffa meg litt så langt.
Ser du frem til å kjøre med Lance?
Det er begrenset med plasser i vår idrett. Det er bare 20 plasser.
Det er sånt som skjer. En dag blir det vel meg...
SØNDAG LØPSDAGEN
Bare hør på publikum.
Det er løpsdag i Mexico Grand Prix.
Vi krysser fingrene.
Jeg er sikker på at hele Mexico gjør det
for Sergio Pérez, som gjerne vil gjøre det sterkt og ta gode poeng i dag.
Veldig få førere i verden får oppleve en sånn støtte fra landet sitt.
Det er en annen type press.
Du prøver å gjøre det perfekt, jobber hardt og konsenterer deg om ditt.
Sergio Pérez og lagkamerat Esteban Ocon klarer ikke hverandre.
Ocon vil gjerne vise hva han er god for før han forlater Force India.
Er det et av målene dine å slå Checo her i Mexico?
Målet mitt er å gjøre det så bra jeg kan, så ja.
Esteban Ocon har få løp igjen til å levere resultater,
slik at et annet lag tar ham inn i 2019.
Det står om karrieren hans.
Det går rykter om at Esteban kanskje har en mulighet til,
at han kanskje kan få siste plass hos Williams.
Sånn ser det ut. Ricciardo i beste startposisjon, Verstappen på andre.
Lewis Hamilton starter som nummer tre.
Det står om Førermesterskapet for Hamilton.
Om han kommer på sjuendeplass eller bedre, blir han verdensmester for 5. gang.
Esteban Ocon starter som nummer 11.
Ocon gjorde det bedre enn Pérez i kvalifiseringen, han starter som nr. 13.
Sergio Pérez, den lokale helten.
Der ser vi en mann som bærer på mye forventning, håp og stress.
OM BORD OCON/FORCE INDIA
De jager ned mot første sving. Hvem kommer først ut av den?
Det går pent for seg så langt.
Esteban Ocon og Hülkenberg kjører hjul mot hjul.
Vi har en skade!
Høyre forskjerm er skadet.
Du må inn i pitstop, Esteban. Halvparten av forskjermen er borte.
Oppfattet.
Ocon er på vei inn i pitstop.
Han har gått fra ellevte til sisteplass på tre svinger.
Øyeblikket der du kjører ut av banen er vanskelig.
Selv om de er veldig raske, så mister du mange sekunder.
Jeg visste at jeg måtte nå igjen de andre, komme inn i løpet igjen.
En marerittstart for Ocon, men nå er han tilbake.
Hvor langt opp kommer han seg?
Checo, farten din er minst like god som de bak deg, om ikke bedre.
Jeg tror at jeg klarer et sekund bedre enn dette.
OM BORD PÉREZ/FORCE INDIA
Da var jeg tvunget til å bare prøve å gjøre det så godt jeg overhodet kunne.
Her er Sergio Pérez, som ligger på 11.-plass.
Sergio Pérez prøver seg. Angriper på utsiden.
Sergio Pérez har tatt igjen motstanderen. Publikum reiser seg og klapper.
Fantastisk grep, en fabelaktig forbikjøring.
Esteban, nå må du presse deg opp mot Sirotkin så godt du kan.
Ocon ligger på 16.-plass.
OM BORD OCON/FORCE INDIA
Må jobbe knallhardt for å rette opp skaden fra åpningsrunden.
-Han er bak Sirotkin i Williams-bilen. -Da visste jeg at jeg måtte presse på.
Ocon prøver seg kanskje på Sirotkin.
Han gir det et forsøk.
Bra jobba.
Akkurat nå er du ti sekunder bak Pérez.
Oppfattet.
Tror Peréz prøver seg. Skal han angripe?
Det gjør han, på utsiden.
Pérez angriper Charles Leclerc, kjører på utsiden.
Bra jobba, Checo.
Nå er han oppe på åttendeplass.
Jeg gjorde et kjempegodt løp.
Jeg var heldig som hadde støtten fra et så flott land i ryggen.
Checo, Checo!
Men med ett endret alt seg veldig brått.
Jeg har et problem. Jeg har ingen bremser.
De er veldig svake. Veldig svake.
Forstått, Checo. Forstått.
Se om det fungerer å kjøle ned bremsene når du har ligget en stund bak andre.
Hva er Sergio Pérez' problem? Kevin Magnussen haler innpå bak ham.
Magnussen kjører på utsiden. Pérez rykker til!
Han klarer knapt å senke farten.
Jeg har faen meg ingen bremser, mann.
Her kommer Esteban Ocon. Fortsatt på 15.-plass.
OM BORD OCON/FORCE INDIA
-Hva er det som skjer? -Pérez har problemer med bremsene.
Oppfattet.
Ocon jakter lagkameraten.
Sergio Pérez taper for Ericsson, sklir ut på siden igjen.
Nå er løpet over for meksikaneren.
Etter en tung start er Ocon foran lagkameraten.
Vi må avslutte, Checo. Vi avslutter.
Vær varsom når du stanser.
Se opp for folkene. Vi stopper deg på pitstop.
Pérez er i pitstop.
Det er første gang noensinne at Pérez kjører ut i Grand Prix på hjemmebane.
Det er jo bare tragisk.
Det var vanskelig. Tungt å fordøye.
Man jobber så hardt sammen med laget gjennom helga.
Og dessverre skjedde det noe sånt.
Alle kjente er der. Familien min. Hele landet mitt ser på meg.
Og alle vil de at jeg skal gjøre det knallbra.
Det var veldig tøft.
Her kommer Hamilton, som ligger på 4.-plass for øyeblikket.
Han vinner mesterskapet, sånn som det ligger an.
Fortsett å presse på, Esteban.
Der er Esteban i Force India-bilen.
Han angriper virkelig her.
Han setter virkelig inn et støt på vei inn i første sving.
Ocon kjører på utsiden av Hartley. Han er sen på bremsene.
Hjul mot hjul...
De fikk kontakt. De har kjørt inn i hverandre!
En liten røysky fra bakre del av Toro Rosso-bilen.
Å nei!
Det ligger vrakgods fra Toro Rosso-bilen over hele banen.
Jeg vet ikke om fronten er skadet elller ikke.
Faen. Ingenting går jo veien her.
Tror at bilen har fått mer skade, Esteban.
Oppfattet. Noen råd?
Vi må prøve å ta igjen feltet, om vi klarer.
Ta dem igjen, press på.
Oppfattet.
Gasly er bak deg. Se opp for ham.
OM BORD GASLY/TORO ROSSO
I førerhuset til Pierre Gasly.
Skal han prøve å angripe? Han kjører ned på utsiden.
De er nær, men det er ingen berøring.
Ocon kjemper for karrieren sin.
Det jeg tenkte, var: "Konsentrer deg. Prøv å gjøre ditt beste."
Ocon og Hartley kjører i 354 km/t.
Ocon er forbi.
-Kom igjen! -Nå er han oppe på 11.-plass.
Bra jobba. Tre runder igjen.
Alles øyne er rettet mot Lewis Hamilton. Mannen fra Stevenage har gjort det igjen.
Han er verdensmester for femte gang!
Ok. Rutete flagg.
Bra jobba.
Esteban Ocon krysser målstreken på en 11.-plass.
At Esteban tok 11.-plassen i Mexico,
sier alt om fyren.
Han ble kjørt inn i i første runde, og fikk kontakt senere også.
Mange førere hadde kanskje trukket seg, men han klarte seg, han.
Vanskelig for meg å tro at Esteban kanskje står uten lag i neste sesong.
Målet mitt har alltid vært å bli Formel 1-fører.
Jeg har drømt om det siden jeg var guttunge.
Jeg vet fortsatt ikke om jeg har et lag å kjøre for i neste sesong.
Som idrettsutøver må du tro på deg selv. Men det har virkelig ikke vært lett.
Men jeg håper at folk vil huske det jeg har oppnådd de siste to årene.
ESTEBAN OCON FANT IKKE NOE NYTT LAG Å KONKURRERE FOR I 2019-SESONGEN
Tekst: Fredrik Island Gustavsen